IZVJEŠĆE O TERENSKOJ NASTAVI

Dana 1.3.2016. moj razred 4.a je bio na terenskoj nastavi u Zagrebu. S nama je išla Područna škola Sv. Helena i Područna škola Veliki Raven. Putovanje je počelo oko 7:15, a završilo je oko 17:30. Vožnja autobusom od Križevaca do Zagreba je trajala oko sat i pol. Prvo smo išli u Tehniči muzej. U njemu smo dobili plastične kartice na kojima je bilo deset novčića. Tim smo karticama mogli zarađivati i trošiti novac. Ta izložba se zvala ABECEDA NOVCA. Tamo smo tiskali novčanice od deset kuna. Vidjeli smo trgovinu u kojoj smo mogli kupovati svakakve stvari. Ja sam kupila plave tenisice koje su koštale tri novčića. Dobila sam račun na kojem je sve pisalo. Nakon izložbe o novcima, ušli smo u jednu staklenu, okruglu prostoriju. Tamo nam je jedna lutka „pričala“ kako je sve što bi dotaknula postalo zlato. Ta lutka je glumila kralja Midu. Na tu kuglu smo mogli napisati što je za nas važno u životu, a da se ne može kupiti novcem. Ja sam napisala OBITELJ. Spustili smo se u prizemlje muzeja. Tamo smo vidjeli puno automobila, vlakova i aviona. Vidjeli smo prvi tramvaj. Sa stropa je visio prvi padobran s kojega je visjela lutka Fausta Vrančića. Išli smo i u muzejski rudnik. Tamo smo vidjeli dvije lutke koje su glumile rudare. Kada su ih neke djevojčice iz mog razreda vidjele, počele su vrištati. Pitam se... zašto su se preplašile? Nakon Tehničkog muzeja išli smo do kule Lotrščak. Uspinjačom smo išli prvo dolje, a zatim gore. Kada je Grički top puknuo u podne, krenuli smo prema Saboru. Tamo smo bili u dvorani u kojoj se održavaju sjednice. Vidjeli smo sliku prve sjednice u Hrvatskoj. Tamo su bile i slike poznatih političara. Među njima je bio i Stjepan Radić. Nakon Sabora, išli smo na tržnicu Dolac. Bili smo i u ribarnici. Tamo je smdjelo po ribi, ali pretrpjeli smo. Krenuli smo dalje i stigli do Katedrale Uznesenja Blažene Djevice Marije. Ušli smo unutra i pomolili se. Tamo je bio grob bl. Alojzija Stepinca. Na grobu je bila njegova lutka obučena u njegove haljine. Izašli smo iz katedrale i zaputili se prema Kamenitim vratima. Tamo smo se isto pomolili. Došli smo i do Krvavog mosta. Tamo je prije tekao potok Medveščak. Na mostu preko njega borili su se prije Kaptol i Gradec. Nakon toga slijedilo je kino. Tamo smo gledali film Velika alvintura. Kupili smo (većina) male kokice i malu coca-colu. Film je bio presmiješan. Jedva čekam sljedeći izlet u Zagreb!

Klara Knežević, 4.a